30/07/2019 | Administración LocalMunicipal
Santiago de Compostela
Persoal
Bases específicas da convocatoria para a provisión da praza/posto directivo denominado director/a da asesoría xurídica do Concello de Santitago de Compostela

Por Resolución da Concelleira-delegada de economía, facenda, contratación, persoal e modernización da administración local do 22 de xullo de 2019, apróbase a convocatoria para a provisión da praza/posto directivo, denominado director/a da asesoría xurídica do Concello de Santiago de Compostela, de conformidade coas seguintes bases: As presentes bases teñen por obxecto rexer a convocatoria para a provisión da praza/posto de persoal directivo “ Director/a da asesoría xurídica”, segundo o establecido no artigo 13 do Texto Refundido da Lei do Estatuto Básico do Empregado Público (Real Decreto Lexislativo 5/2015, do 30 de outubro) e nos artigos 33 e 34 da Lei 2/2015, do 29 de abril, do Emprego Público de Galicia, e de acordo co contemplado no artigo 130 da Lei 7/1985, de 2 de abril, reguladora das bases de réxime local, modificada pola Lei 27/2013, do 27 de decembro. O proceso axustarase aos principios de mérito, capacidade e pública concorrencia, e se baseará en criterios de idoneidade, competencia e experiencia profesional.2.1.- A praza/posto a prover está incluída no cadro de persoal aprobado polo Pleno municipal, e publicado no BOP da Coruña número 40, de 27 de febreiro de 2018.2.2.- O complemento de destino asignado á praza/posto é o correspondente ao nivel 30, e o seu sistema de provisión é como persoal directivo.2.3.- O complemento específico anual fixado para a praza/posto, referido ao ano 2019, é de 36.542,5 € brutos.2.4.- A praza/posto está suxeito á especial dedicación, nos termos do artigo 3.5.1. f) do Acordo Regulador – Convenio Colectivo do Concello de Santiago de Compostela (BOP da Coruña, do 3 de febreiro de 2010). Tamén estará suxeito ao réxime de incompatibilidades da Lei 53/1984, do 26 de decembro, e seranlle de aplicación as limitacións ao exercicio de actividades privadas establecidas no artigo 8 da Lei 5/2006, do 10 de abril, de regulación de conflitos de intereses dos membros do goberno e dos altos cargos da Administración Xeral do Estado.2.5.- O titular da asesoría xurídica serao do órgano administrativo responsable da asistencia xurídica ó alcalde, á Xunta de goberno local e ós órganos directivos, comprensiva do asesoramento xurídico e da representación e defensa en xuizo, nos termos establecidos no artigo 129 da lei 7/1985, de 2 de abril, reguladora das bases de réxime local, e no artigo 551.3 da lei orgánica 6/1985, de 1 de xullo, do poder xudicial. Ao titular da asesoría xurídica correspóndelle a xefatura e coordinación das unidades orgánicas adscritas a ela e, en concreto, con carácter non limitativo, as seguintes: - Elaborar criterios doutrinais unificados e ditar as instrucións e ordes de servizo que sexan precisas. - Coordinar a asesoría xurídica co resto de órganos administrativos e cos xulgados e tribunais. - Propoñer a convocatoria dos distintos procedementos para a provisión de postos de traballo adscritos ó servizo xurídico. - Vogal das mesas de contratación. - Participar en órganos colexiados cando sexa designado para formar parte deles ou cando estea previsto na normativa vixente. - A distribución de asuntos entre os letrados municipais. - Visar e darlle a súa conformidade aos informes dos letrados, propoñerlle á Corporación o exercicio de accións xudiciais así como a interposición ou non de recursos contra as resolucións xudiciais e informar sobre as incidencias que poidan xurdir en relación co seu cumprimento. - Harmonizar e coordinar os diferentes criterios xurídicos que poidan soster os letrados municipais de cara a manter unha posición unitaria ou coherente nos informes e nas actuacións xurisdicionais.3.1.- Ademais dos requisitos xerais previstos no artigo 56 do Texto Refundido da Lei do Estatuto Básico do Empregado Público, será requisito indispensable para concorrer á convocatoria ser funcionario/a de carreira do Estado, das Comunidades Autónomas, das Entidades Locais ou con habilitación de carácter nacional, en corpo ou escala clasificado no subgrupo A1, e estar en posesión do título de licenciado/a en dereito ou equivalente.3.2.- A designación responderá aos criterios de idoneidade, competencia e experiencia profesional, entre os que se prestará especial atención aos seguintes: - A experiencia como funcionario público na defensa procesual da administración pública nas distintas xurisdiccións. - A experiencia procesual nas distintas xurisdiccións. - A experiencia acreditada en postos directivos ou de xerencia no ámbito das Administracións Públicas. - O coñecemento da Administración Local; - A posesión de competencias directivas: dirección de persoas, desenvolvemento de persoas e equipos, xestión do cambio e liderado, traballo transversal e visión estratéxica local. As solicitudes dirixiranse á Alcaldía dentro do prazo dos dez días naturais seguintes ao da publicación da convocatoria no Diario Oficial de Galicia. Xunto coas solicitudes, os/as aspirantes achegarán o seu curriculum vitae, no que constarán os méritos alegados e xustificados documentalmente que os/as interesados/as desexen se teñan en conta. Concluído o prazo de presentación de solicitudes, a Concellaría de economía, facenda, contratación, persoal e modernización da administración local procederá, de ser o caso e tras verificar o cumprimento dos requisitos esixidos nestas bases, a dar traslado do expediente á alcaldía para que esta eleve informe-proposta á Xunta de Goberno Local para a designación do/a director/a de área, (ou para a declaración do posto como deserto) que deberá estar motivado con referencia ao cumprimento dos requisitos, a observancia do procedemento, á competencia para o nomeamento, e á valoración discrecional da experiencia profesional e demais méritos alegados. O prazo para a toma de posesión será de tres días hábiles se non implica cambio de residencia do/a funcionario/a, ou dun mes en caso contrario, a contar dende o seguinte ao da notificación ó/á interesado/a do acordo de nomeamento. En todo caso, o nomeamento publicarase no Boletín Oficial da Provincia. Contra a presente resolución, que pon fin á vía administrativa, as persoas interesadas poderán interpoñer recurso potestativo de reposición perante o órgano que a dictou, no prazo dun mes, contado a partir do día seguinte ó da súa publicación, de conformidade co establecido na Lei 39/2015, do 1 de outubro, do procedemento administrativo común das administracións públicvas ( BOE núm 236, de 2 de outubro), ou poderán impugnala directamente perante o xulgado contencioso-administrativo competente no prazo de dous meses contados a partir da mesma data, segundo o establecido na lei 29/1998, do 13 de xullo, reguladora da xurisdicción contencioso-administrativa. O que se publica para xeral coñecemento. Santiago de Compostela, 23 de xullo de 2019 A concelleira-delegada de economía, facenda, contratación, persoal e modernización da administración local, (P. D. Xunta de Goberno 24/06/2019) Asdo: Marta Abal Rodríguez